林峯麥美恩拍兩集戲變好兄妹 友情話嚟就嚟
2024年04月12日 12:01
東網電視
更多新聞短片
藝人麥美恩主持的無綫節目《Mayanne小喇叭》邀請的嘉賓往往出嚟意表,最近更請來「好兄弟」林峯與吳卓羲「雙龍合體」擔任嘉賓,相當有睇頭。Mayanne在社交網分享與林峯的淵源:「好多人都問點解我請到峯哥,真係因為一套劇(指《使徒行者3》)嘅合作咁簡單?或者我試用主持角度去解釋吓,爆Seed同朱倩的而且確得兩集戲,需要用最短嘅時間去表達兩人嘅關係,所以每一場戲個情緒係要好中、好深,朱倩死得慘加爆Seed反應,係睇到個心穿咗個窿,最後大家感受到爆Seed好錫呢個新手UC朱倩。」人與人相處相當微妙,可以好複雜,亦可以好簡單。Mayanne指娛樂圈和好多行業一樣可以好複雜,但出奇地也可以有好單純、好直接的友情,在林峯和吳卓羲兩兄弟身上,絕對能感受到。